Estación de Calatayud

A estación de Calatayud é unha estación ferroviaria de Adif situada na cidade de Calatayud, na provincia de Zaragoza. Nela conflúen o trazado clásico de ancho ibérico entre Madrid e Barcelona e a nova liña de alta velocidade. Para a chegada desta última optouse por remodelar a antiga estación tamén coñecida como Calatayud-Jalón.

En 2010 foi utilizada por 250.000 pasaxeiros.As estacións fantasmas do AVE Diario Público

 Situación ferroviaria 
A estación, que se atopa a 531,4 metros de altitude, está integrada tanto na liña de alta velocidade Madrid-Zaragoza-Barcelona-Fronteira francesa, punto quilométrico 221,3Calatayud (Est.)Euroferroviarios como na liña férrea de ancho ibérico que une Madrid con Barcelona, punto quilométrico 244,7.Calatayud-Jalón (Est.) Euroferroviarios

 Historia 
A estación foi inaugurada o 25 de maio de 1863 coa apertura do tramo Medinaceli-Zaragoza da liña férrea Madrid-Zaragoza por parte da Compañía dos Ferrocarrís de Madrid a Zaragoza e Alacant ou MZA.Madrid a Zaragoza  spanishrailway En 1941, a nacionalización do ferrocarril en España supuxo a integración da compañía na recentemente creada Renfe.

O 24 de febreiro de 2003 o AVE fixo por primeira vez a súa parada nunha remocicada estación de Calatayud. O 10 de outubro de 2003 a liña Madrid-Zaragoza-Lleida foi inaugurada oficialmente descubríndose unha placa que facía mención a iso por parte dos reis Xoán Carlos I e Sofía.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

 A estación 
miniatura|250px|Vista xeral da estación.
A estación sitúase ao sueste do centro urbano non moi lonxe do río Jalón. Para a chegada da alta velocidade o recinto sufriu unha ampla remodelación aínda que se optou por preservar o edificio histórico construído por MZA no século XIX recubríndoo cunha estrutura de ladrillo e cristal que lle dá un aspecto máis moderno e amplía a súa capacidade.

Desde a súa reforma conta con dúas vías máis de ancho internacional usadas polos trens de alta velocidade de tal forma que o seu esquema de vías quedou da seguinte forma: a-v-v-a-v-v-v-v-a. Os cambios de plataforma realízanse grazas a pasos subterráneos. As novas plataformas están protexidas cunha cuberta acristalada e illadas acusticamente.

Conta con venda de billetes, punto de información, wifi, aseos e caixeiros. Ademais o recinto está adaptado para as persoas con minusvalía. No exterior dispón dun aparcadoiro con capacidade para máis de douscentos vehículos, un heliporto, zonas axardinadas e paradas de taxis e autobuses urbanos.

 Servizos ferroviarios 
 Longa distancia 
Actualizado a 8 de xullo de 2016.
 Tren Orixe Paradas intermedias Destino Observacións AVE  Madrid-Puerta de Atocha  Guadalaxara-Yebes · Calatayud · Zaragoza-Delicias · Lleida-Pirineus · Camp de Tarragona  Barcelona-Sants  2 trens diarios por sentido AVE  Madrid-Puerta de Atocha  Guadalaxara-Yebes · Calatayud · Zaragoza-Delicias · Lleida-Pirineus · Camp de Tarragona · Barcelona-Sants · Xirona  Figueres-Vilafant  8 trens diarios por sentido AVE  Madrid-Puerta de Atocha  Guadalaxara-Yebes · Calatayud · Zaragoza-Delicias · Tardienta  Huesca  2 trens diarios por sentido Alvia  Madrid-Puerta de Atocha  Guadalaxara-Yebes · Calatayud · Tudela de Navarra · Castejón de Ebro · Tafalla  Pamplona  3/4 trens diarios por sentido Alvia  Madrid-Puerta de Atocha  Guadalaxara-Yebes · Calatayud · Tudela de Navarra · Alfaro · Calahorra  Logroño  6 trens semanais por sentido

 Media distancia 
Actualizado a 8 de xullo de 2016.
 Liña  Trens Orixe/Destino  Destino/Orixe  Avant Calatayud  Zaragoza-Delicias  Rexional Exprés Madrid-Chamartín  Barcelona-Estació de França   Rexional Madrid-Chamartín  Lleida-Pirineus  Zaragoza-Miraflores   Rexional Arcos de Jalón  Calatayud  Zaragoza-Miraflores

 Notas 

Véxase tamén
Ligazóns externas

Información na web de Adif 

Calatayud
Calatayud
Categoría:Calatayud